Virallinen lehti nro C 151 , 19/06/1995 s. 0204



Ehdotus neuvoston asetukseksi maidon tavoitehinnan sekä voin ja rasvattoman maitojauheen interventiohintojen vahvistamisesta 1 päivän heinäkuuta 1995 ja 30 päivän kesäkuuta 1996 väliseksi ajaksi (KOM(95)0034 - C4-0067/95 - 95/0045(CNS)) Ehdotus hyväksyttiin seuraavin tarkistuksin: (Tarkistus 45) Johdanto-osan kappale 1 >Alkuperäinen teksti> yhteisen maatalouspolitiikan tavoitteet olisi otettava huomioon vahvistettaessa vuosittain yhteisiä mattaloushintoja; yhteisen maatalouspolitiikan tavoitteita ovat erityisesti kohtuullisen elintason takaaminen maatalousväestölle, tarvikkeiden saatavuuden turvaaminen ja kohtuullisten kuluttajahintojen takaaminen, >EP:n äänestyksessä hyväksytty teksti> yhteisen maatalouspolitiikan tavoitteet olisi otettava huomioon vahvistettaessa vuosittain yhteisiä mattaloushintoja; yhteisen maatalouspolitiikan tavoitteita ovat muiden väestöryhmien kanssa tasavertaisen elintason takaaminen maatalousväestölle, jatkuva pyrkiminen yhteisön suosimiseen kaikilla tuotannon aloilla ja tarvikkeiden saatavuuden, laadun ja kohtuullisten hintojen turvaaminen. (Tarkistus 46) Johdanto-osan kappale 4 >Alkuperäinen teksti> maidon ja maitotuotteiden markkinatilanne on edelleen epävakaa; voin markkinoihin vaikuttaa edelleen rakenteellinen ylijäämä, joka johtuu voin kulutuksen jatkuvasta alenemisesta yhteisössä, ja maidon rasvapitoisuuden jatkuva kasvu pahentaa edelleen tilannetta; sen vuoksi olisi alennettava voin interventiohintaa kahdella prosentilla voin ja maidon rasva-aineiden kilpailuaseman parantamiseksi, niiden kulutuksen lisäämiseksi ja maidon rasvapitoisuuden kasvun hillitsemiseksi; sen vuoksi maidon tavoitehinta olisi vahvistettava; >EP:n äänestyksessä hyväksytty teksti> yhteisen maatalouspolitiikan ansiosta yhteisön voivarastoja on rajoitettu turvakynnykseen asti, ja interventiohinta on näin ollen säilytettävä edellisen varainhoitovuoden tasolla; 2 %:n alennuksista seuraisi tuottajalle maksettavan maidonhinnan alennus, mitä ei voida hyväksyä etenkin, koska siitä ei koidu hyötyä kuluttajalle; (Tarkistus 47) 1 artikla, taulukko >Alkuperäinen teksti> (ECU/100 kg) >EP:n äänestyksessä hyväksytty teksti> (ECU/100 kg) >TABLE> Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston asetukseksi maidon tavoitehinnan sekä voin ja rasvattoman maitojauheen interventiohintojen vahvistamisesta 1 päivän heinäkuuta 1995 ja 30 päivän kesäkuuta 1996 väliseksi ajaksi (KOM(95)0034 - C4-0067/95 - 95/0045(CNS)) (Kuulemismenettely) Euroopan parlamentti, joka - ottaa huomioon komission ehdotuksen neuvostolle KOM(95)0034 - 95/0045(CNS) ((EYVL C 99, 21.4.1995, s. 22)), - neuvoston kuultua sitä EY:n perustamissopimuksen 43 artiklan mukaisesti (C4- 0067/95), - ottaa huomioon työjärjestyksensä 58 artiklan, - ottaa huomioon maataloutta ja maaseudun kehittämistä käsittelevän valiokunnan mietinnön ja budjettivaliokunnan, taloudellisten ulkosuhteiden valiokunnan, ympäristö-, terveys- ja kuluttajansuojavaliokunnan sekä kehitys- ja yhteistyövaliokunnan lausunnot (A4-0100/95), 1. Hyväksyy komission ehdotuksen parlamentin tekemin tarkistuksin; 2. Pyytää neuvostoa ilmoittamaan parlamentille, jos se aikoo poiketa parlamentin hyväksymästä ehdotuksesta; 3. Pyytää tulla kuulluksi uudelleen, jos neuvosto aikoo tehdä merkittäviä muutoksia komission ehdotukseen; 4. Kehottaa puhemiestään välittämään tämän lausunnon neuvostolle ja komissiolle.